pythainlp/thaigov-v2-corpus-22032023 huggingface dataset:
วันอังคารที่ 2 มีนาคม 2564
นายกรัฐมนตรีปลื้มอีโอซีบรรจุ “มวยไทย” ในการแข่งขันยูโรเปียนเกมส์ 2023
นายกรัฐมนตรีปลื้มอีโอซีบรรจุ “มวยไทย” ในการแข่งขันยูโรเปียนเกมส์ 2023
วันนี้ (2 มีนาคม 2564) เวลา 12.30 น. ณ ตึกสันติไมตรี ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวแสดงความยินดีที่คณะกรรมการโอลิมปิกยุโรป (อีโอซี) ได้บรรจุมวยไทยเข้าไปในการแข่งขันยูโรเปียนเกมส์ 2023 ที่เมืองคราคอฟ ประเทศโปแลนด์ โดยผ่านการพิจารณาแล้วว่ามวยไทยเป็นกีฬาที่เติบโตเร็วในแง่ของศิลปะการป้องกันตัวและฐานนักกีฬาและผู้ชม ซึ่งในการแข่งขันมีประเภทชาย 7 รุ่น ประเภทหญิง 7 รุ่น และประเภททีมผสม โดยนายกรัฐมนตรีมอบหมายให้กระทรวงการท่องเที่ยวกีฬาบูรณาการร่วมกับหน่วยงานที่เกี่ยวข้องส่งเสริมศักยภาพการกีฬาของประเทศไทยให้เป็นที่ประจักษ์ พร้อมผลักดันให้มวยไทยได้รับการบรรจุในการแข่งขันกีฬาโอลิมปิก เกมส์ ในอนาคตด้วย เนื่องจากมวยไทยเป็นที่นิยมอย่างมากในต่างประเทศอยู่แล้วในปัจจุบัน
โอกาสนี้ นายกรัฐมนตรียังเผยถึงสถานการณ์เศรษฐกิจภายในประเทศมีแนวโน้มดีขึ้น โดยในช่วงวันหยุดยาว 3 วันที่ผ่านมา ยอดสั่งจองห้องพักผ่านโครงการเราเที่ยวด้วยกันสูงขึ้น มีการใช้จ่ายผ่านมาตรการคนละครึ่ง เป็นไปตามแผนงานและงบประมาณที่มีอยู่ เพราะการทำงานของรัฐบาลมุ่งเน้นให้เกิดเสถียรภาพทางเศรษฐกิจ สังคม และการเมือง
................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 18 มีนาคม 2564
ปรับเกณฑ์ค่ารักษาพยาบาล ผู้มีสิทธิที่ติดเชื้อ HIV - ไตวายเรื้อรัง
วันพฤหัสบดีที่ 18 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับอัตราค่ารักษาพยาบาล กรณีผู้มีสิทธิสวัสดิการรักษาพยาบาลข้าราชการหรือบุคคลในครอบครัว ซึ่งได้รับการวินิจฉัยจากแพทย์ว่าเป็นผู้ป่วยโรคไตวายเรื้อรังที่ติดเชื้อเอชไอวี มีความจำเป็นต้องล้างไต ให้มีสิทธิได้รับค่าฟอกเลือดด้วยเครื่องไตเทียมที่สถานพยาบาลของรัฐและเอกชน จากเดิมครั้งละไม่เกิน 2,000 บาท ปรับเพิ่มเป็นครั้งละไม่เกิน 4,000 บาท เพื่อบรรเทาภาระค่าใช้จ่ายให้แก่ผู้มีสิทธิและบุคคลในครอบครัว ให้สามารถเข้าถึงบริการสาธารณสุขได้อย่างทั่วถึง มีคุณภาพชีวิตที่ดีขึ้น สอดคล้องกับสิทธิของสำนักงานหลักประกันสุขภาพแห่งชาติ ที่ได้ปรับอัตราการจ่ายเงินชดเชยค่าบริการฟอกเลือดด้วยเครื่องไตเทียมไปก่อนหน้านี้ โดยจะเริ่มมีผลตั้งแต่วันที่ 15 มี.ค. 64 เป็นต้นไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 4 มีนาคม 2564
ย้ำ! ยังไม่เปิดลงทะเบียนจอง - ขอรับฉีดวัคซีนด้วยตนเอง
...
กระแสการฉีดวัคซีนโควิด-19
ส่งผลให้ประชาชนตื่นตัว
และให้ความสนใจที่จะเข้าร่วม
รับบริการฉีดวัคซีนแบบสมัครใจ
.
สำหรับการฉีดวัคซีนในระยะแรกนั้น
ยังไม่เปิดระบบให้ลงทะเบียนจอง
หรือขอรับฉีดด้วยตนเองนะครับ
.
ปัจจุบันวัคซีนโควิดของซิโนแวค
2 แสนโดสได้ถูกส่งไปใน 13 จังหวัด
ที่เป็นพื้นที่เสี่ยง ซึ่งทางโรงพยาบาล
ในจังหวัดนั้น ๆ จะเป็นผู้จัดลำดับ
การได้รับวัคซีนก่อน - หลัง
และจะติดต่อกลุ่มเป้าหมายที่ผ่านเกณฑ์
เพื่อนัดหมายฉีดวัคซีนต่อไป
.
โดยกลุ่มเป้าหมาย 4 กลุ่ม ประกอบด้วย
1. กลุ่มที่เป็นโรคเรื้อรัง
2. กลุ่มเสี่ยงตามหลักระบาดวิทยา
3. กลุ่มบุคลากรทางการแพทย์
และสาธารณสุขด่านหน้า
4. บุคลากรอื่น ๆ ที่เป็นด่านหน้า เช่น อสม.
.
นอกจากนี้ ผู้ที่ได้รับเลือกให้ฉีดวัคซีนโควิด
จะต้องลงทะเบียนในไลน์ “หมอพร้อม”
เพื่อตรวจสอบรายชื่อ รับข้อมูลต่าง ๆ
ที่เกี่ยวกับการฉีดวัคซีน และติดตามอาการ
.
สำหรับประชาชนที่ได้รับเลือก
แต่ไม่มีสมาร์ทโฟน ไม่ต้องกังวลใจ
จะมีเจ้าหน้าที่สาธารณสุข และอสม.
ติดตามท่าน เพื่อชี้แจงรายละเอียดต่าง ๆ ให้ทราบ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 11 มีนาคม 2564
สธ.ห่วงการชุมนุมชาวเมียนมาในไทย หวั่นเกิดการแพร่ระบาดโรคโควิด 19 กลุ่มก้อนใหม่
กระทรวงสาธารณสุข ห่วงเหตุชุมนุมทางการเมืองของชาวเมียนมาในไทย หวั่นเป็นต้นเหตุเกิดการแพร่ระบาดโรคโควิด 19 กลุ่มก้อนใหม่ เนื่องจากมีแรงงานจากพื้นที่ที่ยังมีการระบาดของโรคร่วมชุมนุม ขอความร่วมมือนายจ้างทำความเข้าใจ และควบคุม
กระทรวงสาธารณสุข ห่วงเหตุชุมนุมทางการเมืองของชาวเมียนมาในไทย หวั่นเป็นต้นเหตุเกิดการแพร่ระบาดโรคโควิด19 กลุ่มก้อนใหม่ เนื่องจากมีแรงงานจากพื้นที่ที่ยังมีการระบาดของโรคร่วมชุมนุม ขอความร่วมมือนายจ้างทำความเข้าใจ และควบคุมไม่ให้มีแรงงานเคลื่อนย้ายออกนอกพื้นที่ทำงาน
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า จากเหตุการณ์การชุมนุมของชาวเมียนมาในประเทศไทยเพื่อเรียกร้องให้คืนความเป็นประชาธิปไตย ที่บริเวณหน้าองค์การสหประชาชาติประจำประเทศไทย (UN) ซึ่งมีการนัดรวมตัวกันเป็นประจำทุกสัปดาห์สร้างความกังวลใจให้กับคนไทยเป็นอย่างมาก เกรงว่าจะก่อให้เกิดการติดเชื้อโควิด19และการระบาดตามมาได้ เนื่องจากพบว่าผู้ร่วมชุมนุมเป็นชาวเมียนมาที่เดินทางมาจากหลายพื้นที่ที่ยังมีการแพร่ระบาดของโควิด 19 รวมถึงจังหวัดสมุทรสาคร ซึ่งยังพบผู้ติดเชื้อรายใหม่อย่างต่อเนื่อง อยู่ระหว่างการดำเนินการควบคุมป้องกันโรคอย่างเคร่งครัด ซึ่งมาตรการสำคัญหนึ่งที่ช่วยให้การควบคุมโรคได้ผลดี คือ การห้ามเคลื่อนย้ายแรงงานออกนอกพื้นที่ทำงานโดยไม่ได้รับอนุญาต เพื่อป้องกันการแพร่ระบาดโรคเป็นวงกว้าง
“จากการติดตามสถานการณ์การชุมนุม พบว่า มีการรวมตัวของผู้คนเป็นจำนวนมาก มีการตะโกน พูดคุยกันใกล้ชิด โดยไม่ได้ป้องกันตัวเองที่เพียงพอ ทั้งการเว้นระยะห่าง การสวมหน้าอนามัย/หน้ากากผ้า อีกทั้งการที่แรงงานชาวเมียนมา ออกนอกพื้นที่ ที่ยังมีการระบาดของโรคร่วมชุมนุม อาจทำให้เกิดการแพร่ระบาดของโรคโควิด19ระลอกใหม่ได้ ต้องขอความร่วมมือนายจ้าง ผู้ประกอบการ ทำความเข้าใจกับแรงงานของตน ว่าการชุมนุมและการออกนอกพื้นที่ผิดกฎหมาย ที่สำคัญคือความเสี่ยงเกิดโรคระบาดในประเทศ” นายแพทย์เกียรติภูมิ กล่าว
นายแพทย์เกียรติภูมิ กล่าวต่อว่า แม้ว่ากระทรวงสาธารณสุขได้เร่งรัดดำเนินการควบคุมป้องกันโรคอย่างต่อเนื่อง จนสถานการณ์มีแนวโน้มดีขึ้น แต่ก็ยังวางใจไม่ได้ เนื่องจากประเทศไทยยังพบผู้ติดเชื้อโควิด 19 ในหลายพื้นที่ ล่าสุดยังพบผู้ติดเชื้อรายใหม่เป็นกลุ่มก้อนที่ จ.ปราจีนบุรี-นครนายก สาเหตุจากการไม่ปฏิบัติตามคำแนะนำ ทั้งการสวมหน้าอนามัย/หน้ากากผ้า การเว้นระยะห่าง และการหมั่นล้างมือ ดังนั้น กระทรวงสาธารณสุข ขอประชาสัมพันธ์แจ้งเตือนให้ทุกคนร่วมมือกันเคร่งครัดมาตรการป้องกันตนเอง การ์ดอย่าตก แม้จะเริ่มมีการทยอยฉีดวัคซีนในประเทศไทยแล้ว
******************************** 11 มีนาคม 2564
วันจันทร์ที่ 22 มีนาคม 2564
ปลัด สธ.ให้หลักคิด นักบริหารยุคใหม่ คนรุ่นใหม่ ต้องเป็นคนดี คนเก่ง มีความสุข
ปลัดกระทรวงสาธารณสุข ให้หลักคิดนักบริหารระดับสูงยุคใหม่ ยึดหลักต้องเป็นคนดี คนเก่ง ทำงานมีความสุข คิดให้รอบด้าน เรียนรู้ตลอดเวลาและนำไปใช้ให้เกิดประโยชน์กับประชาชน
ปลัดกระทรวงสาธารณสุข ให้หลักคิดนักบริหารระดับสูงยุคใหม่ ยึดหลักต้องเป็นคนดี คนเก่ง ทำงานมีความสุข คิดให้รอบด้าน เรียนรู้ตลอดเวลาและนำไปใช้ให้เกิดประโยชน์กับประชาชน
วันนี้ (22 มีนาคม 2564) ที่สำนักงานปลัดกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการอบรมหลักสูตรนักบริหารระดับสูง กระทรวงสาธารณสุข รุ่นที่ 2 ปีงบประมาณ 2564 พร้อมบรรยายพิเศษ โดยนายแพทย์เกียรติภูมิ ได้ให้หลักคิดว่า นักบริหารยุคใหม่ คนรุ่นใหม่ต้องเป็น “คนดี คนเก่ง มีความสุข” ก่อให้เกิดความสมดุลในการทำงาน การเป็น “คนดี” จะต้อง คิดดี มุ่งประโยชน์ให้เกิดกับผู้อื่นมากกว่าตนเอง มีการปฏิบัติตัวที่ดี ตั้งใจดี มีทัศนคติที่ดี “คนเก่ง” จะต้องคิดเก่ง มีความคิดริเริ่มสร้างสรรค์ มีการวางแผนที่ดีเหมาะสมและสอดคล้องกับนโยบาย รวมถึงฝึกฝนและสร้างแนวทางการทำงานใหม่ๆ หาทางออกให้กับปัญหาได้ มีมุมมองหลายมิติสามารถตัดสินใจได้ดีเกิดประโยชน์กับคนหมู่มากและคนหมู่น้อย มีความพึงพอใจ และ “มีความสุข” จะเกิดขึ้นได้จะต้องมีความสุขจากภายใน 80% สร้างขึ้นเองได้ด้วยการคิดบวก มีความรู้สึกดีกับตัวเอง ความภาคภูมิใจ และจากความสุขภายนอกอีก 20% รับฟังผู้อื่นเพื่อพัฒนาตนเอง ปรับตัวและองค์กรให้ทันต่อการเปลี่ยนแปลง ศึกษาหาความรู้เพิ่มเติมตลอดเวลา เพื่อนำองค์กรก้าวสู่ความสำเร็จต่อไป
“ทุกวันนี้โลกหมุนเร็ว เมื่อสถานการณ์มีการเปลี่ยนแปลง การบริหารจัดการงานจึงต้องมีการเปลี่ยนแปลงตามคำตอบที่ถูกต้องของเมื่อวาน อาจไม่ใช่คำตอบที่ถูกต้องของวันนี้ ขอให้คิดให้รอบด้าน บนพื้นฐานของศีลธรรม ความถูกต้อง และผลประโยชน์ของประชาชน” นายแพทย์เกียรติภูมิกล่าว
*********************** 22 มีนาคม 2564
วันอังคารที่ 9 มีนาคม 2564
ปลัดกระทรวงยุติธรรม เข้าร่วมการประชุมคู่ขนาน การประชุม UN Crime Congress สมัยที่ ๑๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะ ASLOM ประเทศไทย เข้าร่วมการประชุมคู่ขนาน การประชุม UN Crime Congress สมัยที่ ๑๔
เมื่อวันอังคารที่ ๙ มีนาคม ๒๕๖๔ เวลา ๐๙.๓๐ น.
ณ ห้องประชุม ๑๑-๐๒ ชั้น ๑๑ อาคารที่ทำการกระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะ ASLOM ประเทศไทย
เข้าร่วมการประชุมคู่ขนาน การประชุม UN Crime Congress สมัยที่ ๑๔
หัวข้อ "Cross-sectoral collaboration for crime prevention: experience from the
ASEAN Conference on Crime Prevention and Criminal Justice (ACCPCJ)"
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้นำเสนอพัฒนาการการดำเนินงานของ ASLOM
ในฐานะองค์กรหลักของอาเซียนที่รับผิดชอบงานด้านกฎหมายและกระบวนการยุติธรรม ในช่วงเวลาที่ผ่านมา
ที่นำไปสู่การทำงานร่วมกันข้ามเสาและข้ามสาขากับหน่วยงานอื่น ๆ ที่เกี่ยวข้อง
เพื่อให้บรรลุเป้าหมายร่วมกันของอาเซียนในการตอบสนองต่อความท้าทายในด้านการป้องกันอาชญากรรม
และกระบวนการยุติธรรมทางอาญา นอกจากนี้ ยังได้นำเสนอผลความสำเร็จของ ASLOM
เช่น การดำเนินการจัดทำสนธิสัญญาส่งผู้ร้ายข้ามแดนอาเซียน บทบาทของ ASLOM ในการจัดการประชุม ACCPCJ
และวิธีการเสริมสร้างความร่วมมือข้ามสาขาและการเจรจาในระดับภูมิภาค
ถือเป็นการแสดงบทบาทที่สำคัญของไทยในการประชุมครั้งนี้
วันจันทร์ที่ 1 มีนาคม 2564
​นายกรัฐมนตรีขอทุกฝ่ายเคารพกฎหมาย นึกถึงบ้านเรือนเป็นหลัก ประชาธิปไตยแบบไหนก็ตามก็ต้องมีกฎหมาย  ย้ำหารือ 2 หัวหน้าพรรคการเมืองร่วมรัฐบาลเน้นการทำงานเป็นหลัก
​นายกรัฐมนตรีขอทุกฝ่ายเคารพกฎหมาย นึกถึงบ้านเรือนเป็นหลัก ประชาธิปไตยแบบไหนก็ตามก็ต้องมีกฎหมาย ย้ำหารือ 2 หัวหน้าพรรคการเมืองร่วมรัฐบาลเน้นการทำงานเป็นหลัก
วันนี้ (1 มีนาคม 2564) เวลา 11.00 น. ณ บริเวณทางเชื่อมตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ ขอให้ทุกฝ่ายนึกถึงบ้านเมืองเป็นหลัก เคารพกฎหมาย เพราะไม่ว่าจะเป็นประชาธิปไตยแบบไหนก็ตามก็ต้องมีกฎหมาย ขอให้ปฏิบัติดูแลคุ้มครองในสิทธิของเขา ขอร้องสื่อมวลชนเสนอข่าวอย่างตรงไปตรงมา พิจารณาสถานการณ์รอบด้าน ตำรวจมีความจำเป็นต้องใช้มาตรการตามมาตรฐานสากลออกไป
นายกรัฐมนตรียังตอบข้อซักถามในส่วนของการปรับคณะรัฐมนตรีว่า ยังไม่ได้มีการคุยในรายละเอียดทั้งหมด หากเสนอมานายกรัฐมนตรีจะเป็นผู้พิจารณาในภาพรวม เรื่องการเมืองขอให้เป็นเรื่องการเมือง วันนี้ได้มีการพูดคุยกับหัวหน้าพรรคทั้ง 2 พรรค เรื่องการทำงานต่างๆ โดยขอความร่วมมือในการทำงานเพื่อบ้านเมืองให้เดินไปข้างหน้า ซึ่งได้มีการพูดคุยกันไม่มีปัญหาอะไร ทุกอย่างอยู่ที่นายกรัฐมนตรี ส่วนที่จะมีการปรับใหญ่หรือปรับแค่ 3 ตำแหน่งนั้น ต้องดูว่าจะมีผลกระทบอย่างไร ทุกอย่างเป็นไปตามเดิม ไม่ต้องพูดถึงเรื่องสัดส่วน
...............
วันพฤหัสบดีที่ 4 มีนาคม 2564
รมว.สุชาติ ขานรับ เอ็มโอยู สั่งตั้งคณะทำงาน บูรณาการขับเคลื่อนพัฒนาคุณภาพชีวิตกลุ่มเปราะบางรายครัวเรือน
รัฐมนตรีว่าการกระทรวงแรงงาน ขานรับนโยบายรัฐบาลขับเคลื่อนโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน สั่งตั้งคณะทำงานบูรณาการให้ความช่วยเหลือเพื่อแก้ไขปัญหาความยากจนและพัฒนาคุณภาพชีวิตกลุ่มเปราะบางด้านแรงงานให้ครอบคลุมทุกมิติ
เมื่อวันที่ 4 มีนาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสำคัญกับการแก้ไขปัญหาความยากจนโดยเฉพาะการบูรณาการเพื่อพัฒนาคุณภาพชีวิตของคนกลุ่มเปราะบางในทุกมิติอย่างยั่งยืน ผมในฐานะรัฐมนตรีว่าการกระทรวงแรงงาน ได้ขานรับนโยบายดังกล่าวของรัฐบาล ซึ่งเมื่อวันที่ 3 มีนาคมที่ผ่านมา ผมได้ร่วมเป็นสักขีพยานในพิธีลงนามบันทึกข้อตกลงความร่วมมือ“โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน” โดยมี พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานในพิธี ที่ตึกภักดีบดินทร์ ทำเนียบรัฐบาล สำหรับขอบเขตความร่วมมือของกระทรวงแรงงาน เป็นการบริการจัดหางานในประเทศให้แก่ประชาชนกลุ่มเปราะบาง เพื่อให้มีงานทำและมีรายได้ที่เหมาะสมเพียงพอสำหรับการดำรงชีวิต ตลอดจนแนะแนวและส่งเสริมการประกอบอาชีพ รวมถึงการพัฒนาผีมือให้แก่ครัวเรือนเปราะบาง ให้มีความรู้ความสามารถในการประกอบอาชีพที่สอดคล้องกับความต้องการของตลาดแรงงาน
นายสุชาติ ยังกล่าวถึง ในส่วนของกระทรวงแรงงาน ผมได้สั่งการให้ปลัดกระทรวงแรงงาน ตั้งคณะทำงานขึ้นมาเพื่อศึกษาแนวทางการส่งเสริมและสนับสนุนการบูรณาการช่วยเหลือประชาชนกลุ่มเปราะบางรายครัวเรือน และพัฒนาคุณภาพชีวิตกลุ่มเปราะบางรายครัวเรือนให้สามารถเข้าถึงสิทธิและสวัสดิการด้านแรงงานทุกมิติ ในส่วนของกระทรวงแรงงาน มีภารกิจหลักๆ ดังนี้ กรมการจัดหางานจะแนะแนวอาชีพและหางานให้ทำ กรมพัฒนาฝีมือแรงงานจะพัฒนาทักษะฝีมือและอบรมการประกอบอาชีพอิสระ กรมสวัสดิการและคุ้มครองแรงงานจะเข้าไปช่วยดูแลและคุ้มครองตามกฎหมายแรงงาน สำนักงานประกันสังคมจะเข้าไปดูแลสิทธิประโยชน์เพื่อเสริมสร้างหลักประกันความมั่นคงในชีวิต และสำนักงานปลัดกระทรวงแรงงานจะเป็นหน่วยงานกลางในการประสานข้อมูลกับหน่วยงานทั้งภายในและภายนอก โดยเฉพาะกระทรวงการพัฒนาสังคมและความมั่นคงของมนุษย์ที่จะสนับสนุนข้อมูลกลุ่มเปราะบาง เพื่อวางแผนการให้ความช่วยเหลือตามภารกิจของแต่ละหน่วยงานต่อไป
วันจันทร์ที่ 8 มีนาคม 2564
นายกฯ เป็นประธานประชุมบอร์ด 5G แห่งชาติ
นายกฯ เป็นประธานประชุมบอร์ด 5G แห่งชาติ
เมื่อวันที่8มีนาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมการประชุมคณะกรรมการขับเคลื่อน5Gแห่งชาติครั้งที่1-2564โดยมีพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานการประชุมณตึกภักดีบดินทร์ทำเนียบรัฐบาลสำหรับการประชุมคณะกรรมการขับเคลื่อน5Gแห่งชาติเพื่อผลักดันการพัฒนาเทคโนโลยี5Gของไทยซึ่งคณะกรรมการมีอำนาจหน้าที่สำคัญในการกำหนดทิศทางการขับเคลื่อนยุทธศาสตร์5Gของประเทศไทยเป็นกลไกสำคัญในการขับเคลื่อน5Gของประเทศพร้อมผลักดันการพัฒนาเทคโนโลยี5Gให้บรรลุตามทิศทางการพัฒนาที่ได้กำหนดไว้
***********
วันพฤหัสบดีที่ 4 มีนาคม 2564
มหาดไทยเป็นเจ้าภาพจัดประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 1/2564 เน้นย้ำบทบาทในการบูรณาการงานตั้งแต่ระดับชาติถึงระดับพื้นที่
มหาดไทยเป็นเจ้าภาพจัดประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 1/2564 เน้นย้ำบทบาทในการบูรณาการงานตั้งแต่ระดับชาติถึงระดับพื้นที่
วันนี้ (4 มี.ค. 64) เวลา 09.30 น. ที่ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 1/2564 โดยมี นายฉัตรชัย พรหมเลิศ ปลัดกระทรวงมหาดไทย พร้อมด้วยปลัดสำนักนายกรัฐมนตรี ปลัดกระทรวง 18 กระทรวง หัวหน้าส่วนราชการเทียบเท่าระดับปลัดกระทรวง นายธนาคม จงจิระ อธิบดีกรมการปกครอง นายนิสิต จันทร์สมวงศ์ อธิบดีกรมที่ดิน นายสุทธิพงษ์ จุลเจริญ อธิบดีกรมการพัฒนาชุมชน นายประยูร รัตนเสนีย์ อธิบดีกรมส่งเสริมการปกครองท้องถิ่น นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายพรพจน์ เพ็ญพาส อธิบดีกรมโยธาธิการและผังเมือง ร่วมการประชุม โดยเป็นการประชุมผ่านระบบ Video Conference ไปยังที่ทำการส่วนราชการต่าง ๆ และห้องประชุมราชสีห์ ศาลาว่าการกระทรวงมหาดไทย โดยมี นายนิรัตน์ พงษ์สิทธิถาวร รองปลัดกระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย นายชัยชาญ สิทธิวิรัชธรรม หัวหน้าผู้ตรวจราชการกระทรวงมหาดไทย พร้อมด้วยผู้ตรวจราชการกระทรวงมหาดไทย และผู้แทนหน่วยงานรัฐวิสาหกิจ ร่วมประชุม
โอกาสนี้ นายฉัตรชัย พรหมเลิศ ปลัดกระทรวงมหาดไทย ในฐานะเจ้าภาพการจัดประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 1/2564 มอบของที่ระลึกแด่ พลเอก ประยุทธ์ จันทร์โอชา นายกรัฐมนตรี พร้อมนำเสนอการดำเนินงานขับเคลื่อนนโยบายรัฐบาลและภารกิจสำคัญของกระทรวงมหาดไทย ซึ่งกระทรวงมหาดไทยมีโครงสร้างการดำเนินงานตั้งแต่ระดับชาติถึงระดับพื้นที่ ทั้งในส่วนกลาง ส่วนภูมิภาค และส่วนท้องถิ่น ดำเนินภารกิจครอบคลุมทั้งมิติ Agenda Function และ Area จึงถือเป็นหน่วยงานหลักในการบูรณาการงานระดับพื้นที่ โดยขับเคลื่อนภารกิจตามแผนปฏิบัติราชการกระทรวงมหาดไทย พ.ศ. 2563 - 2565 ซึ่งสอดคล้องเชื่อมโยงกับยุทธศาสตร์ แผน และนโยบายระดับชาติ ภายใต้วิสัยทัศน์ “ประชาชนมีรากฐานการดำรงชีวิตและพัฒนาสู่อนาคตได้อย่างมั่นคงและสมดุล ตามหลักปรัชญาของเศรษฐกิจพอเพียง” นอกจากนี้ กระทรวงมหาดไทยได้มีบทบาทสนับสนุนการป้องกันและการแก้ไขสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ระลอกใหม่ที่เกิดขึ้น โดยได้สั่งการให้ผู้ว่าราชการจังหวัดประชุมร่วมกับหน่วยงานด้านความมั่นคงและหน่วยงานที่เกี่ยวข้องในจังหวัด เพื่อบูรณาการ สั่งการ และกวดขันให้แต่ละหน่วยงานดำเนินมาตรการควบคุมการเดินทางเข้าออกประเทศอย่างผิดกฎหมาย และได้จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ส่วนหน้า (ศบค.มท. ส่วนหน้า) เพื่อบูรณาการการปฏิบัติ สนับสนุน และติดตามแก้ไขปัญหาในพื้นที่จังหวัดสมุทรสาครให้เป็นไปอย่างมีประสิทธิภาพ
สำหรับการประชุมหัวหน้าส่วนราชการระดับกระทรวงหรือเทียบเท่า มีวัตถุประสงค์หลักในการให้หัวหน้าส่วนราชการระดับกระทรวงร่วมระดมความคิดเห็นเพื่อแก้ไขปัญหา อุปสรรคการบริหารราชการประเด็นต่าง ๆ อาทิ การบูรณาการงาน การบริหารทรัพยากรบุคคล การพัฒนาประเทศ และการดูแลคุณภาพชีวิตของประชาชน รวมถึงเป็นการเสริมสร้างเครือข่ายความสัมพันธ์ในการประสานราชการระหว่างกัน ซึ่งการประชุมในครั้งนี้ กระทรวงมหาดไทยได้เป็นเจ้าภาพการจัดประชุมร่วมกับสำนักงานคณะกรรมการข้าราชการพลเรือน (ก.พ.)
https://www.youtube.com/watch?v=YBOcMAbwIXI
วันศุกร์ที่ 5 มีนาคม 2564
เช็กเลย “เราชนะ” กลุ่มไม่มีสมาร์ทโฟน ตรวจสอบสิทธิ - รับเงินงวดแรก
...
ความคืบหน้าโครงการ "เราชนะ" สำหรับกลุ่มผู้ไม่มีสมาร์ทโฟน และกลุ่มผู้ที่ต้องการความช่วยเหลือเป็นพิเศษ ล่าสุด มีผู้ลงทะเบียนแล้วกว่า 1,900,000 คน และสามารถให้ลูก หลาน เข้าตรวจสอบรายชื่อผู้ผ่านการคัดกรองคุณสมบัติแทนได้ ผ่าน www.เราชนะ .com ตั้งแต่วันนี้เป็นต้นไป โดยไทม์ไลน์การรับสิทธิเงินเยียวยา 7,000 บาท มีดังนี้
.
- ผู้ที่ลงทะเบียนระหว่างวันที่ 15 – 21 ก.พ. 64
ตรวจสอบสถานะในวันที่ 4 มี.ค. 64
ได้รับวงเงินสิทธิครั้งแรก 4,000 บาท ในวันที่ 5 มี.ค. 64
หลังจากนั้นจะได้รับเงินโอนเข้า 1,000 บาท ทุกวันศุกร์ จนครบ 7,000 บาท
.
- ผู้ที่ลงทะเบียนระหว่างวันที่ 22 ก.พ. – 5 มี.ค. 64
ตรวจสอบสถานะในวันที่ 15 มี.ค. 64
ได้รับวงเงินสิทธิครั้งแรก 6,000 บาทในวันที่ 19 มี.ค. 64
หลังจากนั้นจะได้รับเงินโอนเข้า 1,000 บาททุกวันศุกร์ จนครบ 7,000 บาท
.
ผู้มีสิทธิจะได้รับเงินเยียวยาผ่านบัตรประจำตัวประชาชน และสามารถใช้สิทธิได้ทันที เพียงนำประชาชนแบบ Smart Card ไปซื้อสินค้าหรือรับบริการ โดยใช้ผ่านเครื่องรูด EDC และ แอพพลิเคชัน "ถุงเงิน" ของร้านค้าที่เข้าร่วมโครงการเราชนะ และใช้สิทธิได้ถึง 31 พ.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 15 มีนาคม 2564
สธ.เผยเชียงใหม่ ฉีดวัคซีนโควิด 19 ครบ 100% เตรียมฉีดตามแผนให้ได้ภายในสิ้นปี 64
กระทรวงสาธารณสุขเผย จังหวัดเชียงใหม่ฉีดวัคซีนโควิด 19 เข็มที่ 1 ให้บุคลากรทางการแพทย์ และสาธารณสุข ครบ 100 เปอร์เซ็นต์ เพื่อรักษาระบบ ไม่พบอาการแพ้รุนแรง เตรียมฉีดเข็มที่ 2 ให้ครบภายในเดือนมีนาคม 2564 ส่วนล็อตต่อไปตั้งเป้าฉีดครบ 100 เปอร์เซ็นต์
กระทรวงสาธารณสุขเผย จังหวัดเชียงใหม่ฉีดวัคซีนโควิด 19 เข็มที่ 1 ให้บุคลากรทางการแพทย์ และสาธารณสุข ครบ 100 เปอร์เซ็นต์ เพื่อรักษาระบบ ไม่พบอาการแพ้รุนแรง เตรียมฉีดเข็มที่ 2 ให้ครบภายในเดือนมีนาคม 2564 ส่วนล็อตต่อไปตั้งเป้าฉีดครบ 100 เปอร์เซ็นต์ทั้งจังหวัดภายในสิ้นปี 2564 เป็นไปตามแผน
วันนี้ (15 มีนาคม 2564) ที่โรงแรมดิเอ็มเพรส อ.เมือง จ.เชียงใหม่ นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า จังหวัดเชียงใหม่เป็นจังหวัดท่องเที่ยวและเป็น 1 ใน 13 จังหวัด ที่ได้รับวัคซีนในระยะแรก เพื่อรักษาระบบการแพทย์และสาธารณสุข ขับเคลื่อนเศรษฐกิจและการท่องเที่ยว โดยเดือนมีนาคมได้รับจัดสรรวัคซีนเพื่อฉีดให้กลุ่มเป้าหมายแรก ในกลุ่มบุคลากรทางการแพทย์และสาธารณสุข และเจ้าหน้าที่ที่เกี่ยวข้องกับการควบคุมโรคโควิด 19 ที่มีโอกาสสัมผัสผู้ป่วยโดยตรง/ ปฏิบัติงานด่านหน้า เสี่ยงต่อการติดเชื้อจากผู้ป่วย จำนวน 1,760 คน ซึ่งขณะนี้ฉีดครบ 100 เปอร์เซ็นต์แล้ว ไม่พบอาการแพ้รุนแรง และเตรียมฉีดเข็มที่ 2 ให้ครบภายในเดือนมีนาคมนี้
นายแพทย์เกียรติภูมิกล่าวต่อว่า นอกจากนี้ในแผนการจัดสรรวัคซีนระยะที่ 1 จะมีการให้บริการฉีดวัคซีนในเดือนเมษายน 16,000 คน และพฤษภาคม 24,000 คน ให้แล้วเสร็จตามแผน โดยมีกลุ่มเป้าหมายเป็นบุคลากรทางการแพทย์และการสาธารณสุขทั้งภาครัฐและเอกชน เจ้าหน้าที่ที่เกี่ยวข้องกับการควบคุมโรคโควิด 19 ที่มีโอกาสสัมผัสผู้ป่วย อสม. บุคคลที่มีโรคประจำตัว และผู้ประกอบอาชีพภาคการท่องเที่ยว เพื่อกระตุ้นและขับเคลื่อนเศรษฐกิจ ถือเป็นการซักซ้อมที่จะรับวัคซีนในระยะที่สอง โดยจัดสรรให้ร้อยละ 50 จะกระจายให้ 6 อำเภอที่มีการระบาดสูง ได้แก่ อ.เมือง แม่ริม สารภี หางดง สันทราย และสันกำแพง อีกร้อยละ 30 จะฉีดให้กลุ่มเป้าหมายในอีก 14 อำเภอ ส่วนที่เหลือร้อยละ 20 จะฉีดให้ 5 อำเภอชายแดน
สำหรับแผนการฉีดวัคซีนในระยะที่ 2 เมื่อมีวัคซีนมากขึ้นและเพียงพอ จะฉีดให้ทุกกลุ่มเป้าหมาย ทั้งผู้ที่มีอายุ 60 ปีขึ้นไป, แรงงานในภาคอุตสาหกรรม ภาคบริการ, ประชาชนทั่วไป, ผู้เดินทางระหว่างประเทศ เช่น นักบิน/ลูกเรือ นักธุรกิจระหว่างประเทศ และกลุ่มนักการทูต เจ้าหน้าที่องค์กรระหว่างประเทศ นักธุรกิจต่างชาติ, คนต่างชาติพำนักระยะยาว โดยกระจายฉีดในโรงพยาบาลรัฐ โรงพยาบาลชุมชน โรงพยาบาลสังกัดมหาวิทยาลัย กรมการแพทย์ กรมอนามัย กรมสุขภาพจิต และโรงพยาบาลเอกชน จำนวน 36 แห่ง ครบทั้ง 2 เข็ม ระหว่างเดือน มิถุนายน – ธันวาคม 2564 เฉลี่ยฉีดวันละประมาณ 12,000 คนต่อวัน ทั้งนี้ การดำเนินการคัดเลือกผู้ที่ได้รับวัคซีน คำนึงถึงกลุ่มเสี่ยง (Risk Person) และพื้นที่เสี่ยง (Risk Area) ซึ่งเป็นไปตามมติคณะกรรมการโรคติดต่อระดับจังหวัด
**************************************** 15 มีนาคม 2564
วันพฤหัสบดีที่ 18 มีนาคม 2564
การประชุมติดตามเร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม
รองปลัดฯ วรวรรณ  เป็นประธานการประชุมติดตามเร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม
วันนี้ (18 มีนาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานติดตามเร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม ประจำปี 2564 ครั้งที่ 2/2564 เพื่อติดตาม เร่งรัดการดำเนินงานพร้อมเร่งรัดการเบิกจ่ายเงินงบประมาณ ปีงบประมาณ 2564 ให้กับสถาบันอาหาร สถาบันพัฒนาอุตสาหกรรมสิ่งทอ และสถาบันเพิ่มผลผลิตแห่งชาติ
วันพุธที่ 10 มีนาคม 2564
รมว.พม. ย้ำ พมจ.ทั่วประเทศ คือทีมประเทศไทย ร่วมพัฒนาคุณภาพชีวิตกลุ่มเปราะบางระดับพื้นที่ พร้อมใช้ "สมุดพกครอบครัว" นวัตกรรมขจัดความยากจน
รมว.พม. ย้ำ พมจ.ทั่วประเทศ คือทีมประเทศไทย ร่วมพัฒนาคุณภาพชีวิตกลุ่มเปราะบางระดับพื้นที่ พร้อมใช้ "สมุดพกครอบครัว" นวัตกรรมขจัดความยากจน
วันที่ 9 มี.ค. 64) เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบนโยบายการขับเคลื่อนการพัฒนาคุณภาพชีวิตกลุ่มเปราะบางระดับพื้นที่ให้กับพัฒนาสังคมและความมั่นคงของมนุษย์ (พมจ.) ทั่วประเทศ ในการประชุมเชิงปฏิบัติการ โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ณ โรงแรมปริ๊นซ์ พาเลซ มหานาค กรุงเทพฯ
นายจุติ กล่าวว่า ตนขอนำข้อสั่งการของ พลเอก ประยุทธ์ จันทร์โอชา นายกรัฐมนตรี มาซักซ้อมความเข้าใจให้ตรงกันตามเป้าหมายที่จะต้องทำและความคาดหวังที่จะต้องมี ภายหลังได้ลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน เพื่อบูรณาการแก้ไขปัญหาความยากจนอย่างจริงจัง ตามที่ธนาคารโลกบอกว่าประเทศไทยจะขยับเคลื่อนตัวไปไม่ได้ หากไม่แก้ไขประชาชนระดับล่าง ซึ่งตรงกับภารกิจของกระทรวง พม. ที่ต้องเร่งแก้ไขครอบครัวเปราะบาง ซึ่งมีประมาณ 4.1 ล้านครัวเรือน ตามที่นายกรัฐมนตรีได้เน้นย้ำในภารกิจนี้ว่าทุกคนคือทีมประเทศไทย
นายจุติ กล่าวต่อไปว่า ส่วนการแก้ไขปัญหาครอบครัวเปราะบางนั้น จะดำเนินการภายใต้คณะกรรมการขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐิจพอเพียง (คจพ.) โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน ซึ่งจะมีการนัดประชุมครั้งแรกในวันที่ 19 มีนาคม 2564 โดยมีกระทรวงมหาดไทยเป็นหลัก ส่วนหน่วยงานที่เหลือจะร่วมกันแก้ไขปัญหา โดยมีเป้าหมายคนจนต้องหมดจากประเทศไทย ส่วนจะตั้งเป้าหมายไว้กี่ปีนั้น ยังไม่ทราบ แต่ประเทศจีนใช้เวลาแก้ไขปัญหาความยากจน 12 ปี เพราะมีอำนาจและทรัพยากรมาก แต่ประเทศไทยจะพยายามใช้เทคโนโลยีมาช่วยในเรื่องความแม่นยำ ของบริการข้อมูล เพื่อเพิ่มความรวดเร็ว และประสานงาน ซึ่งเชื่อมั่นว่าจะช่วยลดความขัดแย้งไปได้มาก
นายจุติ กล่าวเพิ่มเติมว่า การแก้ปัญหาความยากจน จะมีนวัตกรรม "สมุดพกครอบครัว" ซึ่งเป็นนวัตกรรมขจัดความยากจนของหลายประเทศ อย่างประเทศจีนได้นำมาทำมากที่สุด คล้ายกับหลักเกณฑ์คนไข้ด้านสังคมอยู่ในห้องไอซียู แล้วมีแพทย์เฉพาะทางหรือแต่ละกระทรวงมาดูว่าจะรักษาได้อย่างไรให้คนไข้หาย ให้ยารักษาหรือมาตรการช่วยเหลืออย่างไร โดยมี พลเอก ประวิตร วงษ์สุวรรณ เป็นเสมือนหัวหน้าแพทย์ พลเอก ประยุทธ์ จันทร์โอชา เป็นเสมือนผู้อำนวยการโรงพยาบาล ส่วนกระทรวง พม. เป็นเสมือนแพทย์ประจำตัว มีหน้าที่เฝ้าระวังดูแลผู้ป่วย และรายงานผลให้หัวหน้าแพทย์ และผู้อำนวยการโรงพยาบาลรับทราบ โดยจะมีการปรับการรักษาหรือมาตรการช่วยเหลือให้เหมาะสม ทั้งนี้ สมุดพกครอบครัวจะทำเป็นเล่มเก็บไว้แต่ละบ้าน และสมุดอิเล็กทรอนิกส์ ที่แต่ละกระทรวงสามารถมอนิเตอร์ได้ เพื่อจะรู้ว่าต้องทำหน้าที่อะไร โดยจะมีการลงพื้นที่ประเมินครอบครัวว่าเข้าถึงปัจจัย 4 สิทธิและสวัสดิการภาครัฐ การลดละเลิกอบายมุข ตลอดจนการมีอาชีพ อย่างไรก็ตาม เชื่อว่าหากครัวเรือนยากจนได้เข้าถึงมาตรการรอบด้านจะมีความเป็นอยู่ที่ดีขึ้น ในเบื้องต้น เป็นมาตรการที่เริ่มต้นในหลายจังหวัดเรียบร้อยแล้ว
วันเสาร์ที่ 20 มีนาคม 2564
ผู้ช่วยรมว.วธ. เป็นประธานรับฟังการบรรยายสรุปและเยี่ยมชมโครงการก่อสร้างศูนย์วิจัยโบราณคดีบ้านเชียง และห้องจัดแสดงพิพิธภัณฑสถานแห่งชาติ บ้านเชียง
ผู้ช่วยรมว.วธ. เป็นประธานรับฟังการบรรยายสรุปและเยี่ยมชมโครงการก่อสร้างศูนย์วิจัยโบราณคดีบ้านเชียง และห้องจัดแสดงพิพิธภัณฑสถานแห่งชาติ บ้านเชียง
วันที่ ๑๙ มีนาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานรับฟังการบรรยายสรุปและเยี่ยมชมโครงการก่อสร้างศูนย์วิจัยโบราณคดีบ้านเชียง และห้องจัดแสดงพิพิธภัณฑสถานแห่งชาติ บ้านเชียง ในพิธีเปิด "ศูนย์บริการนักท่องเที่ยว อุทยานประวัติศาสตร์ภูพระบาท" โดยมี นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายประทีป เพ็งตะโก อธิบดีกรมศิลปากร คณะผู้บริหารกระทรวงวัฒนธรรม นางสาวกนกวลี สุริยะธรรม ผู้อำนวยการพิพิธภัณฑสถานแห่งชาติบ้านเชียง หน่วยงานภาครัฐ ภาคเอกชน สถาบันการศึกษา องค์กรปกครองส่วนท้องถิ่น และแขกผู้มีเกียรติเข้าร่วม ณ อุทยานประวัติศาสตร์ภูพระบาท ตำบลพาน อำเภอบ้านผือ จังหวัดอุดรธานี
วันอังคารที่ 2 มีนาคม 2564
คนเดียวก็เที่ยวได้ กับกิจกรรมท่องเที่ยวสไตล์คนโสด
...
คนโสดไม่ควรพลาดกับกิจกรรม "เส้นทางคนโสด"
กระตุ้นการท่องเที่ยวในประเทศ
เน้นพบปะมิตรภาพใหม่ ๆ และพบประสบการณ์ดี ๆ
จากการท่องเที่ยว ซึ่งที่ผ่านมาได้รับการตอบรับเป็นอย่างมาก
.
เส้นทางต่อไป โสดสายชิลล์ Secret Rooftop
กลางทะเลพัทยา ล่องเรือดินเนอร์ชมพระอาทิตย์ตก
กลางทะเลพัทยา ณ แหลมบาลีฮาย จังหวัดชลบุรี
ในวันที่
วันพฤหัสบดีที่ 11 มีนาคม 2564
ไอแบงก์ เปิดแคมเปญเงินฝากบัญชีอัลฮัจย์ ออมเงินเพื่อทำฮ้จย์ ลุ้นได้ไปทำฮัจย์ฟรี
ธนาคารอิสลามแห่งประเทศไทย (ไอแบงก์) จัดแคมเปญเงินฝากบัญชีอัลฮัจย์ต่อเนื่อง มอบสิทธิพิเศษสำหรับลูกค้าเงินฝากบัญชีอัลฮัจย์ ประจำปี 2564 ลุ้นรับแพ็กเกจไปประกอบพิธีฮัจย์ฟรี! ปี 2565 จำนวน 8 รางวัลรวมมูลค่า 1,600,000 บาท
กิจกรรมจับสลากเงินฝากบัญชีอัลฮัจย์ เพื่อไปประกอบพิธีฮัจย์ ปี 2564 เป็นกิจกรรมที่ธนาคารจัดขึ้นให้กับลูกค้าที่ฝากเงินกับบัญชีเงินฝากอัลฮัจย์ ซึ่งจัดต่อเนื่องเป็นปีที่ 7 แล้ว โดยลูกค้าที่ฝากเงินกับบัญชีอัลฮัจย์ที่เป็นลูกค้าเดิมหรือเปิดบัญชีใหม่นอกจากจะได้รับผลตอบแทนตามสัดส่วนที่ได้ตกลงกับธนาคารแล้ว ยังจะได้รับสิทธิ์ลุ้นรางวัลแพ็กเกจไปประกอบพิธีฮัจย์ฟรี! ณ ประเทศซาอุดิอาระเบีย จำนวน 8 รางวัล ในปี 2565 ซึ่งจะเดินทางไปพร้อมกับ ผู้โชคดีที่ได้รับรางวัลของธนาคารเมื่อปี 2562 และ 2563 แต่ยังไม่สามารถเดินทางไปประกอบพิธีฮัจย์ได้ เนื่องจากสถานการณ์ COVID-19
การนับสิทธิ์จับรางวัลจะเริ่มต้นตั้งแต่วันที่ 1 มีนาคม 2564 เป็นต้นไป โดยลูกค้าเงินฝากอัลฮัจย์ที่มียอดเงินฝากเฉลี่ยรายวันทุกๆ 2,000 บาทต่อเดือน และดำรงเงินฝากติดต่อกัน 3 เดือน จะได้รับสิทธิ์ลุ้นรางวัล จำนวน 1 สิทธิ์ ลูกค้ามีเงินฝากจำนวนมาก ก็จะมีสิทธิ์ลุ้นรางวัลมากขึ้นด้วยตามเงื่อนไขของธนาคาร และสำหรับลูกค้าที่ฝากเงินภายในเดือนเมษายน 2564 และคงเงินในบัญชีไว้จนถึงวันที่ 30 กันยายน 2564 ทุก ๆ 2,000 บาท จะได้รับสิทธิ์เป็น 2 สิทธิ์ โดยธนาคารจะนำสิทธิ์ดังกล่าวไปจับสลากหาผู้โชคดีในวันที่ 11 พฤศจิกายน 2564
ผู้สนใจสามารถเข้าร่วมกิจกรรมด้วยการเปิดบัญชีอัลฮัจย์ได้ตั้งแต่วันที่ 1 มีนาคม – 1 กรกฎาคม 2564 และผู้ฝากต้องคงเงินฝากไว้จนถึงวันที่ 30 กันยายน 2564 จึงจะได้รับสิทธิ์ลุ้นรางวัล สอบถามรายละเอียดเพิ่มเติมได้ที่ ไอแบงก์ ทุกสาขา หรือ โทร. iBank call Center 1302
วันพุธที่ 17 มีนาคม 2564
นายกฯ ห่วงใยสถานการณ์หมอกควันภาคเหนือ
วันพุธที่ 17 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ติดตามสถานการณ์หมอกควันภาคเหนือด้วยความห่วงใย พร้อมสั่งการให้ทุกหน่วยงานบูรณาการความช่วยเหลือประชาชนที่ได้รับผลกระทบเร่งด่วน โดยจัดตั้งคณะกรรมการ/ศูนย์บัญชาการระดับจังหวัด เพื่อรับมือสถานการณ์ จัดชุดปฏิบัติการเข้าเผชิญเหตุและควบคุมสถานการณ์ ตลอด 24 ชั่วโมง รวมถึงเจรจากับประเทศอาเซียนเพื่อลดมลพิษจากหมอกควันข้ามแดนอย่างยั่งยืน การบริหารจัดการจุดความร้อนในพื้นที่ และทำแนวกันไฟ ขณะที่หลายจังหวัดได้ออกประกาศห้ามเผาโดยเด็ดขาดจนถึงวันที่ 30 เม.ย. 64 นี้ ทั้งนี้ ขอให้ประชาชนที่อยู่ในพื้นที่เสี่ยงให้หลีกเลี่ยงการทำกิจกรรมกลางแจ้งและสวมหน้ากากอนามัย รวมทั้งปฏิบัติตามคำแนะนำของแพทย์เพื่อความปลอดภัยด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 18 มีนาคม 2564
โครงการคลินิกเกษตรเคลื่อนที่ในพระราชานุเคราะห์ฯ
กระทรวงเกษตรฯ ประชุมคณะกรรมการโครงการคลินิกเกษตรเคลื่อนที่ในพระราชานุเคราะห์ฯ
วันพฤหัสบดีที่18มีนาคม2564นายอำพันธุ์เวฬุตันติได้รับมอบหมายจากปลัดกระทรงเกษตรและสหกรณ์ให้เป็นประธานการประชุมคณะกรรมการโครงการคลินิกเกษตรเคลื่อนที่ในพระราชานุเคราะห์สมเด็จพระบรมโอรสาธิราชฯสยามมกุฎราชกุมารณห้องประชุม4/2ชั้น4อาคาร1กรมส่งเสริมการเกษตร
โดยที่ประชุมได้รับทราบการขอพระราชทานพระบรมราชวินิจฉัยชื่อและตราสัญลักษณ์โครงการผลการดำเนินงานประจำปีงบประมาณ2563ที่มีผู้มาขอรับบริการจากคลินิกเกษตรต่างๆกว่า2แสนรายพร้อมนี้ได้พิจารณาแนวทางการดำเนินงานโครงการฯให้เกิดการบูรณาการร่วมกันเพื่อให้เกิดประสิทธิภาพและเป็นประโยชน์แก่เกษตรสูงสุด
วันศุกร์ที่ 5 มีนาคม 2564
เลขานุการฯ รมว.ยุติธรรม ลงพื้นที่ตรวจบริเวณเรือนจำกลางคลองเปรม เพิ่มกล้องวงจรปิด-เวรยาม เพิ่มมาตรการรักษาความปลอดภัยตามนโยบาย รมว. พร้อมตรวจความเรียบร้อยนักโทษการเมือง ยันสุขภาพดี
ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยผู้บริหารกระทรวงยุติธรรม ลงพื้นที่ตรวจตราการรักษาความปลอดภัยบริเวณรอบเรือนจำหลังมีการก่อเหตุวางเพลิงเผาทรัพย์
ในวันที่ ๔ มีนาคม ๒๕๖๔ เวลา ๑๔.๓๐ น. ณ เรือนจำกลางคลองเปรม กรุงเทพฯ ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยผู้บริหารกระทรวงยุติธรรม ลงพื้นที่ตรวจตราการรักษาความปลอดภัยบริเวณรอบเรือนจำหลังมีการก่อเหตุวางเพลิงเผาทรัพย์
ว่าที่ ร.ต.ธนกฤตฯ กล่าวว่า การที่ตนมาลงพื้นที่ตรวจความเรียบร้อยในครั้งนี้ เนื่องจาก นายสมศักดิ์ เทพสุทิน รัฐมนตรีว่าการกระทรวงยุติธรรม ได้มีนโยบายและกำชับให้กรมราชทัณฑ์ รวมถึงทุกกรมในกระทรวงดูแลรักษาความปลอดภัยอย่างเข้มข้นขึ้น โดยมาตรการของเรือนจำกลางคลองเปรมนั้นได้มีการเพิ่มกล้องวงจรปิดให้ครอบคลุมทุกจุด และสำรวจว่ามีจุดอับตรงไหนบ้างหรือไม่ ซึ่งได้มีการแก้ไขแล้ว รวมถึงมีการปรับภูมิทัศน์ให้ง่ายต่อการรักษาความปลอดภัย และมีการเพิ่มเวรรักษาความปลอดภัยโดยปฏิบัติหน้าที่ร่วมกับเจ้าหน้าที่ตำรวจท้องที่
ว่าที่ ร.ต.ธนกฤตฯ กล่าวอีกว่า นอกจากนี้ ตนยังไปตรวจตราเรือนจำพิเศษกรุงเทพมหานคร เพื่อดูความเรียบร้อยและความเป็นอยู่ของผู้ต้องขังทางการเมือง โดยได้รับรายงานจากเจ้าหน้าที่ว่าความเป็นอยู่ของผู้ต้องขังแต่ละคนปกติ สุขภาพและความเป็นอยู่ดี ไม่พบความผิดปกติแต่อย่างใด
วันจันทร์ที่ 22 มีนาคม 2564
ปลัดเกษตรฯ เปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2564
ปลัดเกษตรฯ เปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2564 มุ่งส่งเสริมองค์ความรู้ เพื่อวางแผนการผลิต เข้าถึงปัจจัยการผลิต บริหารจัดการความเสี่ยง และสร้างความเข้มแข็งให้เกษตรกร
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2564 ณ ศูนย์เรียนรู้เกษตรทฤษฎีใหม่บ้านหนองสามพราน (ศพก.เครือข่าย) หมู่ที่ 9 ตำบลวังด้ง อำเภอเมืองกาญจนบุรี จังหวัดกาญจนบุรี ว่า กระทรวงเกษตรและสหกรณ์ ให้ความสำคัญกับการผลิตของเกษตรกร โดยมุ่งเน้นการสร้างความร่วมมือระหว่างภาครัฐและเกษตรกร จึงได้จัดกิจกรรมวันถ่ายทอดเทคโนโลยีเพื่อเริ่มต้นฤดูการผลิตใหม่ (Field day) เพื่อเป็นส่วนสำคัญที่จะช่วยเตรียมความพร้อมของพี่น้องเกษตรกร ก่อนเข้าสู่การเริ่มต้นฤดูกาลผลิตใหม่ ปี 2564 โดยให้หน่วยงานในสังกัดกระทรวงเกษตรและสหกรณ์บูรณาการทำงานร่วมกัน เพื่อสนับสนุนให้เกษตรกรมีองค์ความรู้ เพื่อวางแผนการผลิต เข้าถึงปัจจัยการผลิต บริหารจัดการความเสี่ยง และสร้างความเข้มแข็งให้เกษตรกร ซึ่งหากสามารถทำให้เกษตรกรนำองค์ความรู้ที่เหมาะสมในแต่ละพื้นที่ไปประยุกต์ใช้จะทำให้เกิดการเพิ่มประสิทธิภาพการผลิตได้เป็นอย่างดี และที่สำคัญคือหากมีการขยายผลหลักปรัชญาของเศรษฐกิจพอเพียง และองค์ความรู้ต่าง ๆ จะทำให้เกษตรกรมีความเข้มแข็ง พึ่งพาตนเองได้
"สำหรับงานวัน Field Day มีวัตถุประสงค์เพื่อเปิดโอกาสให้เกษตรกรได้เข้ามาเรียนรู้ รับทราบเทคโนโลยีการผลิตใหม่ ๆ ช่องทางการตลาด ข้อมูลข่าวสาร การเลือกใช้เทคโนโลยีที่เหมาะสมกับสภาพพื้นที่ ตลอดจนได้แลกเปลี่ยนเรียนรู้กับเกษตรกรด้วยกันเอง รวมทั้งนักวิชาการ ผู้เชี่ยวชาญในแต่ละสาขา ซึ่งเป็นตัวแทนจากหน่วยงานต่าง ๆ การจัดงาน Field day ใช้ศูนย์เรียนรู้การเพิ่มประสิทธิภาพการผลิตสินค้าเกษตร หรือเครือข่ายศูนย์เรียนรู้การเพิ่มประสิทธิภาพการผลิตสินค้าเกษตรเป็นสถานที่จัดงาน และเป็นแหล่งเรียนรู้ทางการเกษตร ที่มีเกษตรกรผู้นำเป็นผู้บริหารจัดการ ภายใต้การสนับสนุนของทุกหน่วยงานในสังกัดกระทรวงเกษตรและสหกรณ์ การจัดงาน Field day จึงเป็นสัญญาณของการเริ่มต้นฤดูการผลิตใหม่ ที่เหมาะสมของเกษตรกรนั่นเอง” ปลัดเกษตรฯ กล่าว
“ศูนย์การเรียนรู้การเพิ่มประสิทธิภาพการผลิตสินค้าเกษตร (ศพก.)” นับเป็นศูนย์ที่มีการสร้างกระบวนการเรียนรู้ที่สอดคล้องกับสินค้าหลักและเหมาะสมกับศักยภาพของพื้นที่ (Zoning) โดยมีองค์ประกอบของศูนย์ ได้แก่ เกษตรกรต้นแบบ แปลงเรียนรู้ หลักสูตรการเรียนรู้ และฐานการเรียนรู้ สำหรับองค์ความรู้ที่มีอยู่ในศูนย์เรียนรู้ฯ เป็นการผสมผสานระหว่างเทคโนโลยีที่หน่วยงานราชการส่งเสริม กับภูมิปัญญาของเกษตรกร และได้มีการประยุกต์ใช้ให้มีความเหมาะสมอย่างเฉพาะเจาะจง กับสภาพแวดล้อมของพื้นที่นั้น ๆ
กิจกรรมภายในงาน นอกจากสถานีเรียนรู้ จำนวน 5 สถานีแล้ว ยังมีนิทรรศการให้ความรู้จากหน่วยงานในสังกัดกระทรวงเกษตรและสหกรณ์ การสาธิตการใช้นวัตกรรมสมัยใหม่ในการป้องกันกำจัดศัตรูพืชและเพิ่มผลผลิต ด้วยเทคโนโลยี “เฮลิคอปเตอร์ไร้คนขับ” นิทรรศการตลาดเกษตรกร และการจัดแสดงผลิตภัณฑ์ขององค์กรเกษตรกร วิสาหกิจชุมชน กลุ่มแม่บ้านเกษตรกร กลุ่มส่งเสริมอาชีพ SF YSF และร้านค้าต่าง ๆ อีกด้วย
วันพุธที่ 17 มีนาคม 2564
สธ.จับมือเครือข่าย หนุนผลิตภัณฑ์สุขภาพจากสมุนไพรไทย/กัญชาขึ้นห้าง กระตุ้นเศรษฐกิจประเทศ
กระทรวงสาธารณสุข จับมือเครือข่ายภูมิปัญญาการแพทย์แผนไทยทั้งรัฐและเอกชน จัดงาน “ครบเครื่องเรื่องกัญชา และเสน่ห์ยาสมุนไพร” หนุนพัฒนาผลิตภัณฑ์สุขภาพ เครื่องสำอาง อาหารจากสมุนไพรไทยและกัญชา พร้อมยกขึ้นห้าง ตอบรับความต้องการของตลาด
กระทรวงสาธารณสุข จับมือเครือข่ายภูมิปัญญาการแพทย์แผนไทยทั้งรัฐและเอกชน จัดงาน “ครบเครื่องเรื่องกัญชา และเสน่ห์ยาสมุนไพร” หนุนพัฒนาผลิตภัณฑ์สุขภาพ เครื่องสำอาง อาหารจากสมุนไพรไทยและกัญชา พร้อมยกขึ้นห้าง ตอบรับความต้องการของตลาด ขยายโอกาสอาชีพแก่ผู้ประกอบการ ช่วยกระตุ้นเศรษฐกิจชาติ
วันนี้ (17 มีนาคม 2564) ที่ ศูนย์การค้าพาราไดซ์ พาร์ค กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย พญ.อัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก พล.ร.อ.ชาญชัย เจริญสุวรรณ ประธานเครือข่ายพลังภูมิปัญญาการแพทย์แผนไทย นายสมพล ตรีภพนารถ กรรมการผู้จัดการธุรกิจศูนย์การค้า บริษัท เอ็ม บี เค จำกัด (มหาชน) และคณะผู้บริหารกระทรวงสาธารณสุข เปิดงาน “ครบเครื่องเรื่องกัญชา และเสน่ห์ยาสมุนไพร” เพื่อนำผลิตภัณฑ์สุขภาพ เครื่องสำอาง อาหารจากสมุนไพรไทยและกัญชา มาจัดแสดงและสาธิตวิธีการผลิต การนำไปใช้สร้างความเชื่อมั่นต่อคุณภาพ ประสิทธิภาพและความปลอดภัย ขยายโอกาสทางธุรกิจแก่ผู้ประกอบการ ช่วยกระตุ้นเศรษฐกิจชาติ
นายอนุทิน กล่าวว่า กระทรวงสาธารณสุข โดยกรมการแพทย์แผนไทยและทางแพทย์ทางเลือก ร่วมกับเครือข่ายพลังภูมิปัญญาการแพทย์แผนไทยและบริษัท เอ็ม บี เค จำกัด (มหาชน) ได้ส่งเสริมการนำพืชเศรษฐกิจ มาบูรณาการใช้กับภูมิปัญญาไทย โดยเฉพาะพืชกัญชาที่นำมาใช้ทางการแพทย์ทั้งแผนปัจจุบันและการแพทย์แผนไทย เพิ่มทางเลือกให้กับประชาชน โดยได้มีการศึกษาวิจัย พัฒนาต่อยอดกัญชาและสมุนไพรไทย เป็นผลิตภัณฑ์สุขภาพ แปรรูปเป็นอาหาร เครื่องสำอาง ได้รับความนิยมอย่างแพร่หลาย มีผู้สนใจนำไปพัฒนาเป็นผลิตภัณฑ์ใหม่ๆ สร้างมูลค่าทางเศรษฐกิจนับแสนล้านบาท
“การจัดงานครั้งนี้ จะเป็นโอกาสอันดีที่จะให้ประชาชนและผู้ประกอบเข้ามาเรียนรู้ การนำสมุนไพรและพืชกัญชา มาผลิตและพัฒนาเป็นผลิตภัณฑ์สุขภาพอย่างถูกกฎหมาย สร้างโอกาสทางธุรกิจให้กับผู้ประกอบการ สร้างนวัตกรรม เกิดการจ้างงาน พร้อมที่จะขยายตลาดทั้งในประเทศและต่างประเทศ โดยใช้ธุรกิจด้านการแพทย์แผนไทยเป็นแรงขับเคลื่อน” นายอนุทินกล่าว
ด้านแพทย์หญิงอัมพร กล่าวว่า การจัดงาน “ครบเครื่องเรื่องกัญชา และเสน่ห์ยาสมุนไพร” ในครั้งนี้ มีกิจกรรม ประกอบด้วย เวทีเสวนาวิชาการกัญชาและสมุนไพร บริการคลินิกกัญชาทางการแพทย์ แบบผสมผสาน นิทรรศการวิชาการผลิตภัณฑ์กัญชาทางการแพทย์แผนไทย และการสาธิตทำผลิตภัณฑ์สุขภาพจากกัญชา อาทิ อาหารและเครื่องดื่มที่มีกัญชาเป็นส่วนผสม, ชาชงรูปแบบต่างๆ, น้ำมันนวด เป็นต้น และจำหน่ายผลิตภัณฑ์สมุนไพร อาหารเพื่อสุขภาพ จัดขึ้นระหว่างวันที่ 17 – 21 มีนาคม 2564 เวลา 11.00 – 20.00 น. ณ ศูนย์การค้า Paradise Park เขตประเวศ กทม. จึงขอเชิญชวนประชาชน นักธุรกิจ ที่สนใจ เข้าร่วมงาน เพื่อเป็นโอกาสการขยายธุรกิจ เกิดความคิดสร้างสรรค์นำกัญชาและสมุนไพรไทยไปพัฒนาต่อยอด เกิดการสร้างรายได้ สร้างอาชีพต่อไป
***********************17 มีนาคม 2564
วันจันทร์ที่ 15 มีนาคม 2564
นายกฯ หารือ เอกอัครราชทูตอียิปต์ฯ เห็นพ้องสนับสนุนความร่วมมือแลกเปลี่ยนประสบการณ์ด้านการท่องเที่ยวควบคู่ไปกับการควบคุมโรคเพื่อฟื้นฟูเศรษฐกิจภายหลังสถานการณ์โควิด-19
นายกฯ หารือ เอกอัครราชทูตอียิปต์ฯ เห็นพ้องสนับสนุนความร่วมมือแลกเปลี่ยนประสบการณ์ด้านการท่องเที่ยวควบคู่ไปกับการควบคุมโรคเพื่อฟื้นฟูเศรษฐกิจภายหลังสถานการณ์โควิด-19
วันนี้ (15 มีนาคม 2564) เวลา 09.30 น. ณ ห้องสีงาช้าง ตึกไทยคู่ฟ้า ทำเนียบรัฐบาล นายมุศเฏาะฟา มะฮ์มูด มุศเฏาะฟา เอลกูนี (H.E. Mr. Moustapha Mahmoud Moustapha Elkouny) เอกอัครราชทูตสาธารณรัฐอาหรับอียิปต์ประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตำแหน่ง ภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรี ได้กล่าวสรุปสาระสำคัญ ดังนี้
นายกรัฐมนตรีกล่าวต้อนรับและแสดงความยินดีกับเอกอัครราชทูตสาธารณรัฐอาหรับอียิปต์ในโอกาสเข้ารับตำแหน่งอย่างเป็นทางการ ชื่นชมความสัมพันธ์อันแน่นแฟ้นระหว่างไทยกับอียิปต์ที่มีมาอย่างยาวนานกว่า 67 ปี และมีความใกล้ชิดกันในหลาย ๆ ด้าน โดยเฉพาะอย่างยิ่งด้านการศึกษา นายกรัฐมนตรีเชื่อมั่นว่า เอกอัครราชทูตอียิปต์ฯ จะมีบทบาทสำคัญในการส่งเสริมและผลักดันให้เกิดความร่วมมือในสาขาที่เป็นประโยชน์ร่วมกันอย่างเป็นรูปธรรม ยืนยันรัฐบาลไทยพร้อมให้ความร่วมมือและสนับสนุนการทำงานของเอกอัครราชทูตอียิปต์ฯ เพื่อสานต่อความร่วมมือระหว่างกันอย่างเต็มที่
เอกอัครราชทูตอียิปต์ฯ ขอบคุณนายกรัฐมนตรีที่สละเวลาให้เข้าพบ ยินดีที่ได้ดำรงตำแหน่งเอกอัครราชทูตประจำประเทศไทย พร้อมทั้งชื่นชมความสัมพันธ์อันดีระหว่างกันที่มีมาอย่างยาวนาน ยืนยันพร้อมสานต่อและส่งเสริมความสัมพันธ์ระหว่างกันให้ใกล้ชิดมากขึ้นในทุกมิติ โดยเฉพาะด้านการค้าและการลงทุน นอกจากนี้ เอกอัครราชทูตอียิปต์ฯ ชื่นชมการบริหารจัดการสถานการณ์โควิด-19 ของไทยที่มีประสิทธิภาพและเป็นที่ยอมรับ โดยทั้งสองฝ่ายเห็นพ้องเพิ่มพูนความร่วมมือในทุกด้านที่มีศักยภาพภายหลังสถานการณ์โควิด-19 คลี่คลาย
ทั้งสองฝ่ายเชื่อมั่นว่า ไทย-อียิปต์ ยังมีศักยภาพที่จะขยายความร่วมมือด้านการค้าและการลงทุนระหว่างกันได้อีกมาก โดยใช้ประโยชน์จากที่ตั้งของทั้งสองประเทศเพื่อเป็นประตูเชื่อมไปยังประเทศอื่น ๆ ในภูมิภาค โดยนายกรัฐมนตรีขอให้รัฐบาลอียิปต์ช่วยดูแลและอำนวยความสะดวกให้แก่ภาคเอกชนไทยที่เข้าไปลงทุนในอียิปต์ พร้อมทั้งเชิญชวนให้ภาคเอกชนอียิปต์เข้ามาลงทุนในไทยมากขึ้น โดยเฉพาะในพื้นที่เขตพัฒนาพิเศษภาคตะวันออก(EEC) รัฐบาลไทยพร้อมสนับสนุนให้นักลงทุนไทยเข้าไปลงทุนในอียิปต์มากขึ้น ในสาขาที่ไทยมีความเชี่ยวชาญและสอดคล้องกับความต้องการของอียิปต์เช่นกัน
นอกจากนี้ ทั้งสองฝ่ายได้หารือในประเด็นความร่วมมือสำคัญอื่น ๆ ร่วมกัน อาทิ ด้านการศึกษา นายกรัฐมนตรีขอบคุณรัฐบาลอียิปต์ที่ดูแลและอำนวยความสะดวกให้แก่นักเรียนไทยในช่วงสถานการณ์โควิด-19 ตลอดจนสนับสนุนทุนการศึกษาให้แก่นักเรียนไทยมุสลิมอย่างต่อเนื่อง ด้านการท่องเที่ยว ไทยและอียิปต์ต่างได้รับผลกระทบจากสถานการณ์โควิด-19 จึงเห็นพ้องขยายความร่วมมือด้านการท่องเที่ยวระหว่างกันมากขึ้นซึ่งจะต้องมีการป้องกันควบคุมโรคควบคู่ไปด้วย โดยไทยพร้อมให้มีการแลกเปลี่ยนความรู้และประสบการณ์ด้านการจัดการท่องเที่ยวแบบ New Normal ของไทยแก่อียิปต์
วันพุธที่ 10 มีนาคม 2564
จุรินทร์ จัด อบรมภาวะผู้นำพาณิชย์จังหวัด เดินหน้า 14 แผนงานนโยบายกระทรวงพาณิชย์
11 มีนาคม 2564 เวลา 12.30 น. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการฝึกอบรมหลักสูตร Leadership for Leader พาณิชย์จังหวัด
โดยมีผู้บริหารและพาณิชย์จังหวัดทั่วประเทศเป็นการฝึกอบรมผ่านทางระบบออนไลน์และที่ล้อมวงแลกเปลี่ยนระหว่างกันที่สำนักปลัดกระทรวงพาณิชย์
รองนายกรัฐมนตรีและรัฐมนตรีว่าการกระทรวงพาณิชย์ ระบุว่า ได้มอบนโยบายให้มีการจัดการอบรมให้ความรู้กับพาณิชย์จังหวัดทั่วทั้งประเทศเพื่อพัฒนาศักยภาพในการทำหน้าที่ให้สมบูรณ์แบบยิ่งขึ้นและเรื่องการให้ความรู้ภาวะผู้นำสำหรับผู้นำที่เรียกว่า Leadership for Leader อบรมทั้งหมด 11 วัน โดยหัวใจสำคัญคือต้องการที่จะให้ปรับบทบาทของพาณิชย์จังหวัดจากผู้คุมกฎกติกาเป็นผู้ให้บริการประชาชน ทั้งภาคเอกชน ภาคการผลิต ภาคบริการ รวมทั้งเกษตรกรมากขึ้น
" มุ่งเน้นให้พาณิชย์จังหวัดใช้กลไกทีมเซลล์แมนจังหวัดซึ่งประกอบด้วย ภาคเอกชน ภาคการผลิต ภาคบริการ เกษตรกร และภาคอื่นๆที่เกี่ยวข้องเป็นเครื่องมือในการแก้ปัญหาส่งเสริมการค้าในจังหวัดให้มีประสิทธิภาพ ประสิทธิผลมากขึ้น และมุ่งเน้นในเรื่องการแก้ปัญหาเชิงรุกโดยไม่ต้องรอให้ปัญหาเข้ามา โดยวิ่งเข้าไปหาปัญหาและเร่งแก้ปัญหาให้เสร็จจบในส่วนของภูมิภาคไม่ลุกลามมาถึงส่วนกลางที่ผ่านมาสามารถทำได้ดี " นายจุรินทร์ กล่าว
นอกจากนั้น รองนายกรัฐมนตรีและรัฐมนตรีว่าการกระทรวงพาณิชย์ยังให้แนวทางพาณิชย์จังหวัดนำ 14 แผนงานนโยบายปี 2564 มาบังคับใช้ให้บรรลุผลในทุกพื้นที่ทุกจังหวัด และการแก้ปัญหาในภาวะวิกฤตโดยเฉพาะช่วงโควิดเข้าไปช่วยเหลือเกษตรกร สินค้าชุมชน สหกรณ์ ให้ความช่วยเหลือกับ ไมโครเอสเอ็มอี เอสเอ็มอีต่างๆร่วมกับภาคเอกชนและหน่วยงานต่างๆ และจากนี้ไปจะมีการให้ความรู้กับผู้ช่วยพาณิชย์จังหวัดเป็นหลักสูตรต่อไปด้วย เป้าหมายสูงสุดจะเป็นประโยชน์ต่อการปฎิบัติราชการของพาณิชย์จังหวัดและทำงานให้เกิดประโยชน์สูงสุดกับประชาชนในพื้นที่
วันอังคารที่ 9 มีนาคม 2564
มาแน่! “SME คนละครึ่ง” กลางปีนี้...หนุนช่วยผู้ประกอบการรายย่อย
...
ข่าวดีสำหรับชาว SME รัฐบาลเตรียมโครงการดี ๆ ภายใต้ชื่อว่า “SME คนละครึ่ง” ซึ่งเป็นมาตรการช่วยเหลือผู้ประกอบการรายย่อย ลักษณะร่วมกันจ่ายกับ SME (Co-payment) มีสัดส่วนตั้งแต่ร้อยละ 50 - 80 ซึ่งจะช่วยลดภาระค่าบริการทางธุรกิจ และเพิ่มความสามารถทางการแข่งขันได้
.
สำหรับค่าใช้จ่ายที่ชาว SME จะสามารถขอรับการสนับสนุน ได้แก่
- ค่าใช้จ่ายในการอบรมพัฒนาความรู้ด้านธุรกิจ
- ค่าใช้จ่ายในการทดสอบและรับรองมาตรฐาน
- ค่าใช้จ่ายในการพัฒนาต้นแบบผลิตภัณฑ์
- การพัฒนาผลิตภัณฑ์
- การทดลองผลิตระดับอุตสาหกรรมและการออกแบบ
- ค่าใช้จ่ายในการขยายโอกาสทางการตลาด
- ค่าใช้จ่ายในการรับถ่ายทอดเทคโนโลยี การวิจัยและพัฒนา
- รวมทั้งค่าตอบแทน เช่น ค่าที่ปรึกษา ค่าผู้เชี่ยวชาญ ค่าวินิจฉัย เป็นต้น
.
สำหรับคุณสมบัติของ SME ที่จะเข้าร่วมโครงการต้องเป็นธุรกิจที่ได้ยื่นชำระภาษี และขึ้นทะเบียนสมาชิกกับ สสว. แล้ว คาดว่าจะเริ่มเปิดตัวโครงการ SMEs’ Co-payment ในกลางปีนี้
.
ชาว SME ท่านสนใจ หรือต้องการข้อมูลเพิ่มเติมสามารถโทรได้ที่
สายด่วน สสว. 1301 หรือ ศูนย์ให้บริการ SME ครบวงจร https://oss.sme.go.th/oss/Oss_Branch.aspx
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
วันพุธที่ 24 มีนาคม 2564
รัฐบาลสนับสนุนตั้งวิสาหกิจเพื่อสังคม
วันพุธที่ 24 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วิสาหกิจเพื่อสังคม แตกต่างจากธุรกิจทั่วไปที่การนำผลกำไรไม่น้อยกว่าร้อยละ 70 ไปลงทุนในกิจการหรือใช้ประโยชน์เพื่อสังคม และมีเป้าหมายในการประกอบกิจการเพื่อแก้ไขปัญหา หรือพัฒนาชุมชน สังคม สิ่งแวดล้อม และเป็นแหล่งจ้างงานแก่ผู้พิการและผู้ด้อยโอกาส รัฐบาลจึงสนับสนุนให้เพิ่มจำนวนวิสาหกิจเพื่อสังคม โดยร่วมกับเครือข่ายทั้งภาครัฐและเอกชนรวม 17 แห่ง เช่น ธนาคารออมสิน บริษัท ไปรษณีย์ไทย จำกัด บริษัท กลุ่มเซ็นทรัล จำกัด บริษัท ปตท.จำกัดมหาชน เป็นพี่เลี้ยงในการพัฒนาสินค้าและการจัดการ การเข้าถึงแหล่งเงินทุน และการส่งเสริมการตลาด เพื่อให้เกิดวิสาหกิจชุมชนที่เข้มแข็งเป็นแหล่งสร้างอาชีพสร้างรายได้พัฒนาชุมชนได้อย่างยั่งยืน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพุธที่ 10 มีนาคม 2564
ประชุมคณะกรรมการอำนวยการจัดการประชุมรัฐมนตรีความมั่นคงอาหารเอแปค 1/2564
ประชุมคณะกรรมการอำนวยการจัดการประชุมรัฐมนตรีความมั่นคงอาหารเอแปค 1/2564
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการอำนวยการจัดการประชุมรัฐมนตรีความมั่นคงอาหารเอแปค และการประชุมอื่นๆ ที่เกี่ยวข้อง ในปี 2564 ครั้งที่ 1/2564 โดยที่ประชุมมีมติเห็นชอบแต่งตั้งคณะอนุกรรมการ 4 ด้าน และมอบหมายภารกิจแก่คณะอนุกรรมการแต่ละด้าน ได้แก่ 1.คณะอนุกรรมการด้านสารัตถะ 2.คณะอนุกรรมการด้านพิธีการ อาคันตุกะสัมพันธ์ และประชาสัมพันธ์ 3.คณะอนุกรรมการด้านยานพาหนะ จราจร และรักษาความปลอดภัย และ 4.คณะอนุกรรมการด้านงบประมาณและการเงิน ณ ห้องประชุม 134-135 กระทรวงเกษตรและสหกรณ์
วันพุธที่ 24 มีนาคม 2564
ประชุมชี้แจงกำกับการดำเนินงานตามนโยบายและโครงการสำคัญของกระทรวงเกษตรและสหกรณ์
รองปลัดฯ อำพันธุ์ ประชุมชี้แจงกำกับการดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปี 2564 กลุ่มพื้นที่ภาคกลาง จำนวน 9 จังหวัด และประชุมหารือหัวหน้าส่วนราชการในสังกัดกระทรวงเกษตรฯ ในพื้นที่ เพื่อมอบนโยบายและติดตามงานโครงการ 1 ตำบล 1
นายอำพันธุ์ เวฬุตันติ รองปลัดกระทรวงเกษตรและสหกรณ์ ในฐานะผู้รับผิดชอบกำกับการดำเนินงานตามนโยบายและโครงการสำคัญของกระทรวงเกษตรและสหกรณ์ ภาคกลาง 25 จังหวัด เป็นประธานการประชุมชี้แจงกำกับการดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปีงบประมาณ พ.ศ. 2564 กลุ่มพื้นที่ภาคกลาง (ครั้งที่ 3) จำนวน 9 จังหวัด ได้แก่ จังหวัดชัยนาท นนทบุรี ปทุมธานี พระนครศรีอยุธยา ลพบุรี สมุทรปราการ สระบุรี สิงห์บุรีและอ่างทอง ณ ห้องประชุมป่าโมก ชั้น 2 ศาลากลางจังหวัดอ่างทอง (หลังใหม่) ในการประชุมครั้งนี้เกษตรและสหกรณ์จังหวัด พร้อมด้วยหัวหน้ากลุ่มยุทธศาสตร์พัฒนาการเกษตร 9 จังหวัด เข้าร่วมประชุม เพื่อรับทราบการชี้แจงแนวนโยบายของกระทรวงฯ การหารือ แลกเปลี่ยน แสดงความคิดเห็น ข้อเสนอแนะ และรับทราบปัญหาอุปสรรคของการดำเนินงานที่ผ่านมา ใน 4 ประเด็น ได้แก่ 1) งานตามนโยบาย/โครงการสำคัญของกระทรวงเกษตรและสหกรณ์ 2) แนวทางการบริหารจัดการองค์กร 3) เป้าหมายการพัฒนาภาคการเกษตรตามศักยภาพ/ความเหมาะสมของพื้นที่ 4) การบูรณาการ/การบริหารจัดการทรัพยากร ภายในจังหวัด/ระหว่างจังหวัด เพื่อให้เกษตรและสหกรณ์จังหวัดขับเคลื่อนงานด้านการเกษตรระดับจังหวัดและระดับอำเภอ เชื่อมโยงกับทิศทางการพัฒนาระดับภาคและระดับประเทศต่อไป
จากนั้นร่วมประชุมหารือ/พบปะหัวหน้าส่วนราชการสังกัดกระทรวงเกษตรและสหกรณ์ในพื้นที่จังหวัดอ่างทอง ณ ห้องประชุมสำนักงานปศุสัตว์จังหวัดอ่างทอง เพื่อติดตามโครงการสำคัญกระทรวงเกษตรฯ เช่น โครงการพระราชดำริ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด โครงการ 1 ตำบล 1 กลุ่มเกษตรทฤษฎีใหม่ โครงการพัฒนาธุรกิจบริการดินและปุ๋ยเพื่อชุมชน (One Stop Service) เป็นต้น รวมทั้งลงพื้นที่เยี่ยมชม “วีระพงศ์เจริญฟาร์มและโรงงานแปรรูปผลิตภัณฑ์” โดยนายระวีพงศ์ วีระพงศ์ ผู้ประกอบการธุรกิจฟาร์มเลี้ยงนกกระทาครบวงจรในพื้นที่ 30 ไร่ ปัจจุบันเลี้ยงนกกระทา จำนวน 20 โรงเรือน ประมาณ 5 แสนตัว ผลิตไข่สด 350,000 ฟองต่อวัน และแปรรูปเป็นไข่ต้มอัตราการผลิต 500,000 ฟองต่อวัน ส่งจำหน่ายห้างสรรพสินค้าและผ่านศูนย์กระจายสินค้าทั่วประเทศ หลังจากนั้นได้ลงพื้นที่ติดตามงานโครงการ 1 ตำบล 1 กลุ่มเกษตรทฤษฎีใหม่ หมู่ที่ 5 ตำบลห้วยคำแหลน อำเภอวิเศษชัยชาญ จังหวัดอ่างทอง ซึ่งมีเกษตรกรที่สมัครเข้าร่วมโครงการจำนวน 6 ราย ในพื้นที่ทั้งสิ้น 19 ไร่ การจ้างแรงงานคืนถิ่น จำนวน 3 ราย จากการติดตามเกษตรกรเข้าใจหลักเกณฑ์การดำเนินโครงการเกษตรทฤษฎีใหม่ โดยมีการเตรียมวางผังแปลง ขุดสระเก็บน้ำ ทำนา ทำสวน เลี้ยงสัตว์ และมีที่พักอาศัย ซึ่งเป็นไปตามแนวทางที่กระทรวงฯกำหนด รวมทั้งได้รับฟังข้อเสนอแนะของผู้ใหญ่บ้านในพื้นที่เพื่อส่งเสริมให้เกษตรกรสามารถดำรงชีวิตและประกอบอาชีพการเกษตรได้อย่างเข้มแข็งยั่งยืนต่อไป
วันจันทร์ที่ 22 มีนาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมติดตามความคืบหน้าการดำเนินงานตามนโยบายการเปิดให้บริการการขนส่งทางน้ำในเส้นทางระหว่าง ชลบุรี - ประจวบคีรีขันธ์ - สงขลา
โดยมี นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายวิทยา ยาม่วง อธิบดีกรมเจ้าท่า และผู้บริหารหน่วยงานที่เกี่ยวข้อง เข้าร่วมการประชุม ด้วยระบบ Zoom Cloud Meeting เมื่อวันที่ 17 มีนาคม 2564
นายศักดิ์สยาม ชิดชอบ กล่าวว่า ที่ประชุมได้ติดตามความคืบหน้าการเตรียมเปิดให้บริการการขนส่งทางน้ำเส้นทางระหว่างจังหวัดชลบุรี (ท่าเรือพาณิชย์สัตหีบ) - จังหวัดประจวบคีรีขันธ์ - จังหวัดสงขลา ซึ่งบริษัท ซี ฮอร์ส เฟอร์รี่ จำกัด ได้ให้ความสนใจเดินเรือในเส้นทางดังกล่าว โดยใช้เรือ ดิ บลู ดอลฟิน ความยาว 136.60 เมตร ขนาด 7,003 ตันกรอส ความเร็ว 17 น๊อต (31.48 กิโลเมตรต่อชั่วโมง) ได้รับการตรวจรับรองความปลอดภัยจากกรมเจ้าท่า (จท.) เมื่อวันที่ 12 มีนาคม 2564 และคนประจำเรือได้รับการฝึกอบรมตามข้อกำหนด มีความพร้อมในการปฏิบัติงาน ระยะแรกจะเดินเรือเส้นทางระหว่างจังหวัดชลบุรี ท่าเรือพาณิชย์สัตหีบ - จังหวัดสงขลา และจะขยายเส้นทางเชื่อมโยงกับจังหวัดประจวบคีรีขันธ์ในระยะต่อไป ปัจจุบันเรือ ดิ บลู ดอลฟิน ได้รับการยกเว้นภาษีมูลค่าเพิ่มจากสำนักงานคณะกรรมการส่งเสริมการลงทุน (BOI) และจะเคลื่อนย้ายเรือเพื่อไปทดลองการเดินเรือที่ท่าเรือพาณิชย์สัตหีบ คาดว่าจะทดสอบแล้วเสร็จในเดือนมีนาคม 2564 และจะจัดกิจกรรม Meet the Press ในช่วงเดือนเมษายน 2564 ทั้งนี้ ได้สั่งการให้หน่วยงานที่เกี่ยวข้องดำเนินการดังนี้
1. ให้ จท. เตรียมความพร้อมเพื่อให้สามารถเปิดให้บริการการขนส่งทางน้ำในเส้นทางดังกล่าวได้ตามแผนที่กำหนด โดยพิจารณาค่าระวางขนส่งทั้งในส่วนของรถบรรทุกและรถยนต์ส่วนบุคคลที่เหมาะสมและจูงใจให้ประชาชนมาใช้บริการ
2. ให้ จท. กรมทางหลวงชนบท และสำนักงานนโยบายและแผนการขนส่งและจราจร บูรณาการ การทำงานร่วมกันเพื่อขับเคลื่อนการให้บริการการขนส่งทางน้ำในเส้นทางดังกล่าว โดยประมาณการปริมาณการขนส่งและการเดินทางในเส้นทางระหว่างจังหวัดชลบุรี - จังหวัดประจวบคีรีขันธ์ - จังหวัดสงขลา เพื่อวางแผนการขนส่งเชื่อมโยงท่าเรือและการบริหารจัดการพื้นที่หลังท่าเรือให้เป็นไปอย่างมีประสิทธิภาพ มีความคล่องตัว ไม่เกิดปัญหาการจราจร และบรรลุผลสำเร็จเป็นรูปธรรมตามที่นโยบายกำหนด
3. ให้ จท. จัดเตรียมข้อมูลประชาสัมพันธ์ ได้แก่ อัตราค่าระวาง ระยะเวลาที่ใช้ในการเดินทาง การบริหารจัดการ และประโยชน์ที่ได้รับ รวมทั้งจัดทำข้อมูลสถิติเปรียบเทียบระยะเวลาและต้นทุนของการขนส่งและเดินทางทั้งทางน้ำและทางบกระหว่างจังหวัดชลบุรี – จังหวัดสงขลา ทั้งในส่วนของรถบรรทุกและรถยนต์ส่วนบุคคล เพื่อประโยชน์ของผู้ประกอบการขนส่งและบริษัทขนส่งในการพิจารณาคัดเลือกเส้นทางที่เหมาะสม
ทั้งนี้ การคมนาคมขนส่งทางน้ำในเส้นทางดังกล่าว จะสามารถเชื่อมโยงระเบียงเศรษฐกิจพิเศษภาคตะวันออก (Eastern Economic Corridor : EEC) เข้ากับระเบียงเศรษฐกิจภาคใต้ (Southern Economic Corridor : SEC) ช่วยเพิ่มศักยภาพการขนส่งทางน้ำ ลดต้นทุนและอุบัติเหตุจากการขนส่งทางบก รวมทั้งลดปัญหามลพิษฝุ่นละออง PM 2.5 ได้อย่างยั่งยืน โดย จท. จะบูรณาการร่วมกับภาคเอกชน เพื่อขับเคลื่อนการดำเนินงานตามนโยบายดังกล่าวให้ประสบผลสำเร็จและเกิดผลเป็นรูปธรรมต่อไป
วันจันทร์ที่ 22 มีนาคม 2564
ระวัง! พายุฤดูร้อน 21 – 22 มี.ค. 64
...
ในช่วงวันที่ 21 – 22 มี.ค. นี้ ขอแจ้งเตือนประชาชนเตรียมรับมือกับพายุฤดูร้อน ในรูปแบบของพายุฝนฟ้าคะนอง ฟ้าผ่า ลมกระโชกแรง และอาจมีลูกเห็บตก
.
โดยจะเริ่มกระทบกับภาคอีสานเป็นอันดับแรก ก่อนเคลื่อนตัวสู่พื้นที่ภาคเหนือ ภาคกลาง ภาคตะวันออก ภาคใต้ตอนบน รวมทั้งกรุงเทพฯ และปริมณฑลต่อไป
.
จึงขอให้ประชาชนระวังอันตรายจากพายุฝนฟ้าคะนองและลมกระโชกแรงที่จะเกิดขึ้น หลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วยนะครับ
Cr. กรมอุตุนิยมวิทยา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------